Template:2010/AbbasLetterB/gl

Eu contribúo na Wikipedia tan a miúdo como podo, editando artigos en inglés e suahili. Aínda me sorprende que aquí en Quenia eu poida ser parte dunha comunidade global que traballa xunta para reunir todo o coñecemento humano nun mesmo sitio. Eu quero que ti tamén contribúas na Wikipedia, facendo unha doazón; mesmo se só podes achegar uns poucos dólares. Aquí está o por que: Ti es parte desta comunidade igual ca min, e o que estamos a crear xuntos é importante.

O coñecemento é poder, pero só cando é compartido. A xente nova aquí en Quenia sabe que a educación é a chave para construír o seu camiño á marxe da pobreza. Hai un mundo de información aí fóra, pero hoxe en día non está ó alcance de moita xente.

Ir ó colexio é imposible para moita xente nos países en vías de desenvolvemento. Os seus libros de texto están completamente desfasados e non poden mercar outros novos que os substitúan. Queren desesperadamente ser parte da comunidade global, e isto é o que fai posible a Wikipedia.

É coñecemento que se comparte de forma gratuíta con todo o mundo. Estase actualizando constantemente e sempre está ó día. É unha conexión entre ti e mais eu e todo que se preocupa polo coñecemento e quere compartilo.

Imaxina que diferenza habería se os estudantes das escolas de Quenia puideran ter acceso regular á Wikipedia. Esta é só unha pequena parte do que axudas coa túa achega á Fundación Wikimedia.

Somos todos parte desta comunidade, e cada un de nós ten as súas razóns para axudar a protexer e soster a Wikipedia. Sexa cal sexa o teu motivo persoal, espero que tomes parte agora nesta recadación anual cun regalo de 20 dólares, 30 euros, 4.000 iens ou aquela cantidade que ti poidas para manter a Wikipedia libre.

Isto importa e marca a diferenza. Grazas por contribuír do xeito que poidas.

Sinceramente,

Abbas Mahmood

Mombasa, Quenia